**Սերգեյ Նիկոլաևիչ Վակուլենկո** (ուկրաիներեն՝ Сергій Миколайович Вакуленко, սեպտեմբերի 7, 1993(1993-09-07), Խարկով, Ուկրաինա), ուկրաինացի ֆուտբոլիստ, պաշտպան։

Խաղային կարիերա
---------------

Վակուլենկոն Խարկովի ֆիզիկական կուլտուրայի ուսումնարանի և Դոնեցկի «Շախտյորի» սան է։ «Շախտյորի» ակադեմիան ավարտելուց հետո հանդես է եկել նրանց պատանեկան (2009-2014, 68 խաղ, 12 գոլ) և երիտասարդական (2012-2013, 2 խաղ) թիմերում, ինչպես նաև «Շախտյոր-3»-ում (2010-2011, 27 խաղ, 5 գոլ)։

2014 թվականի դեկտեմբերի 31-ին Մարիուպոլի «Իլյիչյովեցի» գլխավոր մարզիչ Նիկոլայ Պավլովը հեռախոսազրույցում Վակուլենկոյին առաջարկել է աշխատել իր ղեկավարությամբ։ Ցանկանալով հանդես գալ Պրեմիեր լիգայի թիմում՝ ֆուտբոլիստը հավաքի է մեկնել մարիուպոլցիների հետ, որից հետո պայմանագիր է կնքել այդ թիմի հետ։ Բարձրագույն դիվիզիոնում Վակուլենկոն նորամուտը նշել է 2015 թվականի փետրվարի 27-ին Օդեսայի «Չեռնոմորեցի» դեմ արտագնա խաղում։ Նոր թիմում Վակուլենկոն սկսել է իր ելույթները կիսապաշտպանի դիրքում, բայց ժամանակի ընթացքում տեղափոխվել է պաշտպանություն, որտեղ դարձել է առաջատար։ Մինչև մրցաշրջանի ավարտը ֆուտբոլիստը «Իլյիչյովեցի» կազմում առանց փոխարինման 11 հանդիպում է անցկացրել Պրեմիեր լիգայում։ Ամառային արտամրցաշրջանում նրա թիմը առաջին լիգա անցնելուց հետո գլխավորում էր Վալերի Կրիվենցովը։ «Իլիչյովեցը» համալրվել է մի շարք նոր ֆուտբոլիստներով, որից հետո 21-ամյա Վակուլենկոն դարձել է նորացված թիմի առաջատարը։

Հետագայում Բարձրագույն խմբում հանդես է եկել «Օլիմպիկում» (Դոնեցկ), «Արսենալում» (Կիև), «Կարպատներում» (Լվով)։

2020 թվականի սկզբին տեղափոխվել է հայկական «Արարատ-Արմենիա» ակումբ։

Միջազգային կարիերա
------------------

2008 թվականից պարբերաբար ներգրավվել է պատանեկան հավաքականներում։ 2014 թվականի հունվարին Վակուլենկոն երիտասարդական հավաքականի կազմում Սերգեյ Կովալեցի գլխավորությամբ հանդես է եկել Համագործակցության Գավաթում, որտեղ անցկացրել է 6 հանդիպում և նվաճել ոսկե մեդալներ։ Օգոստոսին ընդգրկվել է Շվեյցարիայի և Լիխտենշտեյնի հավաքականների հետ Եվրո-2015 (մինչև 21) ընտրական խաղերի թեկնածուների ընդլայնված ցուցակում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Официально. Немтинов, Вакуленко, Жичиков и Крюков — игроки «Ильичёвца»» (ռուսերեն). Пресс-центр ФК «Ильичевец». 2015 թ․ հունվարի 16. Արխիվացված է օրիգինալից 2015 թ․ օգոստոսի 27-ին.
3. ↑  «Сергей Вакуленко: «Я нуждался в шаге вперёд»» (ռուսերեն). Пресс-центр ФК «Ильичевец». 2015 թ․ հունվարի 28. Արխիվացված է օրիգինալից 2015 թ․ օգոստոսի 27-ին.
4. ↑  «Украина. Сборная тура» (ռուսերեն). Football.ua. 2015 թ․ մայիսի 5. Արխիվացված է օրիգինալից 2015 թ․ օգոստոսի 27-ին.
5. ↑  «Сергей Вакуленко: «„Ильичёвец" будет играть в умный футбол»» (ռուսերեն). Пресс-центр ФК «Ильичевец». 2015 թ․ հուլիսի 14. Արխիվացված է օրիգինալից 2015 թ․ օգոստոսի 27-ին.
6. ↑  «Украина (U-21): триумф на Содружестве под микроскопом» (ռուսերեն). ЮЛИЯ ДЯДЕЧКО, footboom.com. 2014 թ․ փետրվարի 6. Արխիվացված է օրիգինալից 2015 թ․ օգոստոսի 11-ին.
7. ↑  «Обнародован состав молодёжной сборной Украины по футболу на игры отбора к Евро-2015» (ռուսերեն). UNIAN.NET. 2014 թ․ օգոստոսի 26. Արխիվացված է օրիգինալից 2015 թ․ օգոստոսի 4-ին.

Արտաքին հղումներ
----------------

* Վիճակագրությունն Ուկրաինայի Պրեմիեր լիգայի կայքում(ուկր.)(ռուս.)(անգլ.)
* Ֆուտբոլիստի էջը *FootballFacts.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւՊՖԼ · ՈւՖԱ |

 |